cyanic-selkie/wikianc huggingface dataset:
சாம்லி மாவட்டம்
மக்கள் தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் 12,73,578 ஆகும். அதில் ஆண்கள் 54% ஆகவும்; பெண்கள் 46% ஆகவும் உள்ளனர். கிராமப்புறங்களில் % மக்களும்; நகரப்புறங்களில் மக்களும் % வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்  ஆக உயர்ந்துள்ளது. மக்கள் தொகையில் ஆண்களும்  மற்றும்  பெண்களும் உள்ளனர். சராசரி படிப்பறிவு 59.5% ஆகவும்; ஆண்களின் படிப்பறிவு 64% ஆகவும்; பெண்களின் படிப்பறிவு 57% ஆகவும் உள்ளது. ஆறு வயதிற்குட்பட்ட குழந்தைகள் மொத்த மக்கள் தொகையில் 15% ஆக உள்ளனர்.
சமயம்
இம்மாவட்டத்தில் இந்து சமயத்தவர்கள் மற்றும் [[இசுலாம்| இசுலாமிய சமய  மக்கள் தொகை  கூடுதலாகவும்;  கிறித்தவ, சீக்கிய,  பௌத்த, சமண சமய மக்கள் தொகை குறைந்த அளவிலு உள்ளது.
மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
யாஸ்மீன் லாரி
சான்றுகள்
பகுப்பு:பெண் வரலாற்றாளர்கள் பகுப்பு:பாக்கித்தானிய பெண் எழுத்தாளர்கள் பகுப்பு:வாழும் நபர்கள் பகுப்பு:1941 பிறப்புகள்
சாம்லி மாவட்டம்
பொருளாதாரம்
கங்கைச் சமவெளியில் அமைந்த இம்மாவட்டத்தில் வேளாண்மைத் தொழில் சிறப்பாக உள்ளது. கோதுமை, நெல் மற்றும் கரும்பு அதிக அளவில் பயிரிடப்படுகிறது.
கரும்பாலைகள், இரும்பாலைகள் மற்றும் காகித ஆலைகள் அதிகம் கொண்டது.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள்
வாழைத்தண்டு
வாழைத்தண்டு (Banana pith) என்பது வாழைமரத்தின் உள்ளே உள்ள நடுப்பகுதியினைக் குறிப்பதாகும். இது வாழைமரத்தின் மையத்தில் அமைந்துள்ள பொய்த் தாவரத்தண்டு வகையாகும். இதில் மாவு மற்றும் நார்ச்சத்து நிறைந்து காணப்படும். இது உணவிற்காகப் பயன்படுத்தப்படும் ஓர் காய்கறி ஆகும். இது பிலிப்பீன்சு, மலேசியா, இந்தோசீனா, இலங்கை, தென்னிந்தியாவின் உணவு வகைகளில் பயன்படுத்தப்படுகிறது.
மருத்துவப் பயன்பாடு
வாழைத்தண்டு பலவகையான மருத்துவப் பயன்பாடுகளைக் கொண்டுள்ளது. வாழைத்தண்டில் பொட்டாசியம், உயிர்ச்சத்து பி6 நிறைந்து காணப்படும். வாழைத்தண்டினை பச்சையாகவோ, பொரியல் செய்தோ, சூப் வைத்தோ பயன்படுத்தலாம். இரத்த அழுத்தம் மற்றும் சிறுநீர் பாதைத் தொற்று நோயினைக் குணப்படுத்தப் பயன்படுகிறது.
மேற்கோள்கள்
பகுப்பு:இந்திய உணவுகள் பகுப்பு:தண்டுக் காய்கறிகள்
உருளைக்குடி ஐயனார் கோயில்
உருளைக்குடி ஐயனார் கோயில் தமிழ்நாட்டில் தூத்துக்குடி மாவட்டம், உருளைக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகிழன்கோட்டை
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஸ்டீபன் ஹார்வே
ஸ்டீபன் ஹார்வே  (Stephen Harvey, பிறப்பு: சூலை 28 1964 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1995 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஸ்டீபன் ஹார்வே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 1, 2011.
நாணய மாத்திரைகள்
நாணய மாத்திரைகள் (ஆங்கிலம்:Coin capsule) என்பது நாணயச் சேகரிப்பின் போது நாணயத்தின் தரம் குறைந்திடாமல் சேமிக்க உதவும் பிளாஸ்டிக்கினால் செய்யப்பட்டதாகும். இந்த நாணய மாத்திரைகள் உள்ளிருக்கும் நாணயங்களை தெளிவாக பார்க்கும் வண்ணம் அமைக்கப்பட்டுள்ளன. உராய்வை தவிர்க்க நாணயங்களுக்கும் பிளாஸ்டிக் பெட்டிக்கும் இடையே ஸ்பான்ஞ் போன்ற பொருள் வைக்கப்படுகிறது. இதில் நாணயம் நகரா வண்ணம் சரியாக பொருந்திவிடுகிறது. காற்று பூக வண்ணம் மூடப்படும் வசதியுள்ளதால் விலையுயர்ந்த நாணயங்கள் பாதுகாப்பாக சேகரிக்கப்பட்ட இந்த நாணய மாத்திரைகளை சேகரிப்பாளர்கள் பயன்படுத்துகிறார்கள்.
இந்த நாணய மாத்திரைகள் நாணயங்களுக்கு ஏற்ற பல்வேறு அளவில் வெளியிடப்படுகின்றன. சில நாணய மாத்திரைகள் ஒரு முறை காசுகளை வைத்து மூடப்பட்டால் நாணய மாத்திரைகளை உடைக்காமல் திறக்க இயலாத வண்ணம் அமைக்கப்படுகின்றன.
கைகளில் பருத்தி கையுறைகளை அணிந்து கொண்டு நாணயங்களை பருத்தி துணியால் துடைத்து நாணய மாத்திரைகளில் இடுதல் வேண்டும். இவ்வாறு செய்யும் போது நாணயங்களில் நம் கைகளிலிருந்து எண்ணெய் போன்றவை ஒட்டாமல் இருப்பதால் நெடுநாட்களுக்கு நாணயங்கள் பாதுகாப்பாக இருக்கும்.
ஆதாரங்கள்
பகுப்பு:நாணயச் சேகரிப்பு உதவி பொருட்கள்
காஞ்சி சங்கர மடம்
காஞ்சி சங்கர மடம் (Kanchi Sankara matha) தமிழ்நாட்டின் காஞ்சிபுரத்தில் அமைந்துள்ள ஓர் இந்து சமய துறவியர் இருப்பிடமாகும். இது காஞ்சி காமகோடி பீடம் என்றும் அழைக்கப்படுவதுண்டு. ஆதி சங்கரர் இங்கு சமாதியடைந்ததாகவும் இந்த மடத்தை நிறுவியதாகவும் கூறப்படுகிறது. இந்த மடத்தின் தலைவர்கள், பீடாதிபதிகள், நான்கு (சிருங்கேரி சாரதா மடம், துவாரகை மடம், கோவர்தன மடம், ஜோஷி மடம்) சங்கர மடத் தலைவர்களைப் போலவே, "சங்கராச்சாரியர்" என்றப் பட்டத்தை பயன்படுத்துகின்றனர்.
காஞ்சி மடம் கும்பகோணத்தில் இருந்த 19ஆம் நூற்றாண்டுக்குப் பின்னர் புகழ்பெறத் துவங்கியது. இதனை சிருங்கேரி சங்கர மடத்தின் கிளையாகக் கருதுகின்றனர் .ஆதி சங்கரர் எழுதிய மடாம்நாய சேது என்ற புத்தகத்தில், தான் உருவாக்கிய நான்கே மடங்களின் பட்டியலில் காஞ்சி மடம் என்று எந்த குறிப்பும் இல்லை என்பதால், காஞ்சிமடம் ஒரு சங்கர மடமே அல்ல என்றும், சிருங்கேரி மடத்தின் கும்பகோணம் கிளை என்றும் வரலாற்று தரவுகளும் நான்கு சங்கர மடங்களும் (சிருங்கேரி சாரதா மடம், துவாரகை மடம், கோவர்தன மடம், ஜோஷி மடம்) தெரிவிக்கின்றன. 1839ல்  தான் அன்றைய கிழக்கிந்திய கம்பெனி ஆட்சியாளர்கள் மற்றும் தஞ்சாவூர் மராட்டிய சரபோசி, தஞ்சாவூர் சிவாஜி ஆதரவிலும் தங்களை போட்டி சங்கரச்சாரியாராக அறிவித்துக் கொள்ள துவங்கினர் என்பது மடத்தின் ஆவணங்கள் மூலம் தெரிகிறது.
இன்று தென்னிந்தியாவில் உள்ள முதன்மையான இந்து சமய அமைப்புகளில் ஒன்றாக இந்த மடம் விளங்குகிறது.
சர்ச்சைகள்
1987இல் செயந்திர சரசுவதி தனது சாதுர்மாசிய சன்னியாச விரதத்தை உடைத்து காவி, தண்டம், கமண்டலம் ஆகியவற்றை உதறி தலைக்காவிரி தப்பி ஓடியபோது, அவருக்கு மாற்று வாரிசாக விசயேந்திர சரசுவதி, சந்திரசேகர சரசுவதியால் நியமிக்கப்பட்டார். பின்னர் செயந்திரர் கண்டுபிடிக்கப்பட்டவுடன் மடத்தில் மீண்டும் சேர்த்துக்கொள்ளப்பட்டார்.
நவம்பர் 2004ஆம் ஆண்டு இந்த மடத்தின் பீடாதிபதிகளாக இருந்த செயந்திர சரசுவதி மற்றும் விசயேந்திர சரசுவதி சுவாமிகள் இருவரும் சங்கர்ராமன் கொலை வழக்கில் கைதானதை அடுத்து இம்மடத்திற்கு இழுக்கு ஏற்பட்டது. பின்னர் இருவரும் வழக்கிலிருந்து நீதிமன்றத்தினால் விடுதலை செய்யப்பட்டனர்.விசயேந்திர சரசுவதியும், அவர் தம்பி ரகுவும் நடிகை சுவர்ணமால்யா கணேஷு டன் தொடர்பிலிருந்தது காவல்துறை விசாரனையில் தெரியவந்தது.
காஞ்சி சங்கரமட பீடாதிபதியான செயந்திர சரசுவதி தன்னிடம் பாலியல் ரீதியாக முறைகேடாக நடந்துகொண்டதாகக் அனுராதா ரமணன் ஊடகவியலாளர் சந்திப்பில் குற்றம்சாட்டினார். சங்கரமடத்தின் சார்பில் ஒரு பக்தி பத்திரிகை துவங்கப்போவதாகக் கூறி, தான் அழைக்கப்பட்டதாகவும் அப்போது தனிமையில் தன்னிடம் ஆபாசமாக பேசிய ஜெயேந்திர சரஸ்வதி முறைகேடாக நடக்க முயன்றதாகவும் அவர் குற்றஞ்சாட்டினார். இதனால் அதிரச்சியடைந்த தான் உடனே அங்கிருந்து வெளியேறியதாகவும். பின்னர் இதை மையமாக கொண்டு ஒரு வார இதழில் தொடர் ஒன்று எழுதியதாகவும் கூறினார்.
வரலாறு
காஞ்சி சங்கரமடத்தின் தொன்மை, வரலாறு குறித்து சர்ச்சைகள் எழுந்தன. இந்த மடத்தின் அலுவல்முறை வரலாற்றின்படி ஆதி சங்கரர் இந்த மடத்தை நிறுவியதாகவும் அவரைத் தொடர்ந்து 69ஆவது மடத்தலைவராக பொறுப்பாற்றுவதாகவும் கி.மு ஐந்தாம் நூற்றாண்டிலிருந்து உள்ளதாகவும் நிறுவப்படுகிறது. மடத்தின் வேறுசில பரப்புரைகளிலும் ஆதி சங்கரர் காஞ்சிக்கு வந்திருந்து சர்வக்ஞா பீடம் என்று மடம் நிறுவியதாகவும் இங்கு மரணமடைந்ததாகவும் அறியப்படுகிறது. பிற மூலங்கள் சங்கரரின் இறப்பு இமாலயத்தில் கேதார்நாத்தில் நிகழ்ந்ததாகக் குறிப்பிடுகின்றன.
காஞ்சி மடத்தின் கூற்றின்படி 18ஆம் நூற்றாண்டில் இடம் பெயர்ந்ததற்கான காரணம் அய்தர் அலியின் படையெடுப்பு ஆகும். மேலும் அவர்கள் ஆதி சங்கரர் வந்தமைக்கும் மடம் 2500 ஆண்டுகள் பழமையான வரலாறு கொண்டிருப்பதற்கும் காஞ்சியைச் சுற்றியுள்ள கோவில்களில் கல்வெட்டுகள் தொல்லியல் சான்றுகளாக உள்ளதாக கூறுகின்றனர். மடத்தின் கூற்றுப்படி காஞ்சியிலுள்ள சன்னிதி கோவில் தெருக்கட்டிடம் பல நூற்றாண்டுகளுக்கு முந்தையதாக நிறுவப்பட்டாலும் இதனை மறுப்போரும் உள்ளனர்.
வெளியிணைப்புகள்
பகுப்பு:காஞ்சிபுரம் மாவட்டம் பகுப்பு:தமிழ்நாட்டில் இந்து சமயம் பகுப்பு:மடங்கள்
தொலைத்தகவல் முறை
இப்போது உடனடி தகவல் அனுப்புவது என்பதோடு அதில் குறைந்த விரிவாக்கமும் பயன் படுத்துவதால், அதாவது என்ன தகவல், எப்போது அனுப்புவது, எங்கே அனுப்புவது ஆகிய எல்லா கட்டளைகளையும், அனுப்புகின்றவர்கள் நினைக்கும் நேரத்தில் உடனே அனுப்ப முடியும்.மேலும் பெறவும் முடியும்.இதில் பல முறைகள் உள்ளன.1.மின்னஞ்சல்.2. குறுந்தகவல்.3. தொலைபேசி.4. வீடியோ கான்ஃபரசிங்.மற்றும் பல.
பகுப்பு:தகவல் தொழில்நுட்பம் பகுப்பு:கணினிப் பிணையமாக்கம்
லோரி வில்மோட்
லோரி வில்மோட் (Lorrie Wilmot, பிறப்பு: சூன் 1 1943, இறப்பு: பிப்ரவரி 29 2004), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 147 முதல்தர துடுப்பாட்டப் போட்டிகளிலும், 34 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1960-1989 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லோரி வில்மோட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1943 பிறப்புகள் பகுப்பு:2004 இறப்புகள்
ஹெர்மைட் அணி
ஹெர்மைட் என்ற பிரான்ஸ் நாட்டு கணித இயலரால் 19ம் நூற்றாண்டில் அறிமுகப்படுத்தப்பட்டு 20ம் நூற்றாண்டில் வெகுமையாக கணிதத்திலும் இயற்பியலிலும் பயன்படுத்தப்பட்டு வரும் ஒருவகை அணி ஹெர்மைட் அணி  எனப்படும்.
வரையறை
ஒரு அணி A யில் வரிசைகளை நிரல்களாக்கி, நிரல்களை வரிசையாக்கும் செய்முறை, அதாவது வரிசை i,   நிரல் j  யிலுள்ள உறுப்பை  வரிசை j   நிரல் i   யிலுள்ள உறுப்புடன் பரிமாறிக்கொள்ளும் செய்முறை உறுப்புக்களின் இடமாற்றல் (Transposition)  எனப் பெயர்பெறும். சிக்கலெண்களாலான ஒரு அணி A  யின் உறுப்புக்களை  இடமாற்றுதல் செய்து கிடைக்கும் அணிக்கு இடமாற்று அணி  என்று பெயர். அதை AT  என்று குறிப்பிடுவது வழக்கம். A யின் உறுப்புக்களெல்லாவற்றையும் இணைச் சிக்கலெண்களாக்கிக் கிடைக்கும் அணிக்கு இணை அணி (Conjugate matrix) என்று பெயர். இதை A* என்று குறிப்பிடுவதுண்டு. இடமாற்றுதலும் செய்து இணை அணியாக்குதலும் செய்தால் கிடைக்கும் அணிக்கு இடமாற்று இணை அணி (Transposed conjugate) என்று பெயர். இதை (A*)T என்றோ அல்லது    (AT)* என்றோ குறிப்பிடலாம். இப்பொழுது,
(A*)T =  A    என்ற பண்பு இருக்குமானால்,  A க்கு ஹெர்மைட் அணி என்று பெயர்.
எடுத்துக்காட்டாக, 1.
ஒரு ஹெர்மைட் அணி.
ஹெர்மைட் அணியின் பண்புகள்
1. ஹெர்மைட் அணி ஒவ்வொன்றிலும் முதன்மை மூலைவிட்டத்திலுள்ள உறுப்புகளனைத்தும் உள்ளக எண்களாகத்தான் இருக்க முடியும்.
2. ஒரு அணியின் எல்லா உறுப்புக்களும் உள்ளக எண்களாக இருந்தால், அது சமச்சீர் அணி யாயிருந்தால், இருந்தால்தான், அது ஹெர்மைட் அணியாகும்.
3. இரண்டு ஹெர்மைட் அணிகளைக்கூட்டி வரும் அணியும் ஹெர்மைட் அணியே.
4. ஒரு ஹெர்மைட் அணியின் நேர்மாறு அணியும் (அது இருக்குமானல்)  ஒரு ஹெர்மைட் அணி.
7. எந்த சதுர அணியையும் அதனுடைய இடமாற்றுத்துணை அணியையும் கூட்டினால், கிடைக்கும் அணி ஹெர்மைட் அணியாக இருக்கும்.
ஹெர்மைட் அணியின் பண்பியக்கங்கள்
சார்புப் பகுவியலில், ஹெர்மைட் அணி ஹெர்மைட் உருமாற்றம் என்ற வேடத்தைத் தாங்குகிறது. இவ்வுருமாற்றங்கள் தான் குவாண்டம் நிலையியக்கவியலில் (Quantum Mechanics) நோக்கத்தகு கணியங்களாகப் (Observable) பேசப்படுகின்றன.
வெளியிணைப்புகள்
பகுப்பு:அணிகள் பகுப்பு:சார்புப் பகுவியல்
இலங்ரா, மாம்பழம்
இலங்ரா (Langra) என்பது தொடக்கத்தில் வட இந்தியாவில் உள்ள பனாரசு, வங்காளதேசம், பாக்கித்தான்  ஆகிய இடங்களில் பயிரிடப்பட்ட ஒரு வகையான மாம்பழ இனம் ஆகும். பனாரசி இலங்ரா என்ற பெயராலும் இம்மாம்பழம் அழைக்கப்படுகிறது. பழுக்கும் போது இந்த மாம்பழவகை பச்சை நிறத்தில் இருக்கிறது. பொதுவாக சூலை மாதத்தின் கடைசி பாதியில் இப்பழம் அறுவடை செய்யப்படுகிறது. 2006 ஆம் ஆண்டு முதல் சர்வதேச சந்தையிலும் இப்பழம் பிரபலமடையத் தொடங்கியது. துண்டுகளாக்கவும் பதப்படுத்தவும் ஏற்ற பழமாக இலங்ரா மாம்பழம் கருதப்படுகிறது.
இலைகள்
இதன் இலைத்தாள்கள் முட்டை-ஈட்டி வடிவங்களாகவும் சிறிது மடிந்து தட்டையாகவும் இருக்கின்றன. மேல்முனைகள் அதி கூரியனவாக உள்ளன. இரண்டாம் நிலை நரம்புகள் ஒன்றுக்கொன்று எதிர் எதிராக துணை வரிசையில்  அடுக்கப்பட்டுள்ளன  அவைகளின் அளவுகள் இங்கு கொடுக்கப்பட்டுள்ளன.
மேற்கோள்கள்
பகுப்பு:மாம்பழங்கள்
அணுக்கட்டு எண்
அணுக்கட்டு எண் (Atomicity) என்பது ஒரு மூலக்கூறில் இருக்கும் மொத்த அணுக்களின் எண்ணிக்கையைக் குறிக்கிறது. எடுத்துக்காட்டாக, ஆக்சிசனின் ஒவ்வொரு மூலக்கூறும் (O2) இரண்டு ஆக்சிசன் அணுக்களால் ஆனது. எனவே ஆக்சிசனின் அணுக்கட்டு எண் 2 ஆகும். முற்காலத்தில் அணுக்கட்டு எண் என்ற சொல் சில நேரங்களில் இணைதிறனைக் குறிக்கும் அதே பொருளில்  பயன்படுத்தப்பட்டுள்ளது.
அணுக்கட்டு எண்ணின் அடிப்படையில் மூலக்கூறூகள் பின்வருமாறு வகைப்படுத்தப்படுகின்றன.
ஓரணு மூலக்கூறுகள்
ஓரணுவால் ஆக்கப்பட்ட மூலக்கூறுகள் ஓரணு மூலக்கூறுகள் எனப்படும்.
எ.கா: ஈலியம், நியான், ஆர்கான் போன்ற அனைத்து மந்த வாயுக்கள்.
ஈரணு மூலக்கூறுகள்
இரண்டு அணுக்கள் சேர்ந்து உருவாகும் மூலக்கூறுகள் ஈரணு மூலக்கூறுகள் எனப்படும்.
எ.கா: ஐதரசன், குளோரின், ஆக்சிசன்.
மூவணு மூலக்கூறு
மூன்று அணுக்கள் சேர்ந்து உருவாகும் மூலக்கூறுகள் மூவணு மூலக்கூறுகள் எனப்படும்.
பல்லணு மூலக்கூறுகள்
மூன்று அணுக்களுக்கு மேற்பட்ட அணுக்களால் ஆன மூலக்கூறு பல்லணு மூலக்கூறு எனப்படும்.
எ.கா:பாசுபரசு, கந்தகம்
அனைத்து உலோகங்களும், கார்பன் போன்ற வேறு சில தனிமங்களும் எளிமையான அமைப்பைக் கொண்டிருக்கவில்லை, ஆனால் அவை மிகப் பெரிய மற்றும் வரம்பற்ற எண்ணிக்கையிலான அணுக்களைக் கொண்டுள்ளன. அவற்றின் அணுக்கட்டு எண்ணை தீர்மானிக்க முடியாது. எனவே பொதுவாக இவற்றின் அணுக்கட்டு எண் 1 ஆக கருதப்படுகிறது.
ஒரே தனிமத்தின் புறவேற்றுமை வடிவங்கள் வெவ்வேறு அணுக்கட்டு எண்ணையும் கொண்டிருக்கலாம். முதல் முப்பது தனிமங்களின் அணுக்கட்டு எண் அட்டவனையில் கொடுக்கப்பட்டுள்ளது.
மேற்கோள்கள்
பகுப்பு:மூலக்கூறு இயற்பியல்
தாம்பல் மாரியம்மன் கோயில்
தாம்பல் மாரியம்மன் கோயில் தமிழ்நாட்டில் தர்மபுரி மாவட்டம், தாம்பல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரக்குறிச்சி
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது. வீரக்குறிச்சியில் வாழ்பவர்களில் பலர் கிறித்தவ சமயத்தைப் பின்பற்றுகின்றனர். இங்கு புனித அந்தோணியார் கோயில் அமைந்துள்ளது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
இயற்பியல் ஆசிரியர் (இதழ்)
இயற்பியல் ஆசிரியர் (The Physics Teacher) என்பது இயற்பியல், பயன்முறை இயற்பியல், இயற்பியல் கல்வி ( கலைத்திட்ட மேம்பாடுகள், கற்பித்தல், அறிவுறுத்தல் ஆய்வக உபகரணங்கள் போன்றவை) புத்தக மதிப்புரைகள், வரலாறு மற்றும் தத்துவத்தை உள்ளடக்கிய இயற்பியல் ஆசிரியர்களின் அமெரிக்க சங்கத்தின் சார்பாக ஏஐபி பதிப்பகத்தால் வெளியிடப்பட்ட ஒரு சக மதிப்பாய்வு செய்யப்பட்ட கல்வி இதழாகும். இது 1963 இல் நிறுவப்பட்டது மற்றும் தற்போதைய தலைமை ஆசிரியர் கேரி வைட் ( ஜார்ஜ் வாசிங்டன் பல்கலைக்கழகம் ). பால் ஜி. ஹெவிட் இயற்பியல் ஆசிரியர் இதழுக்கு தொடர்ந்து பங்களிப்பவர்.
வெளியிணைப்புகள்
பகுப்பு:ஆங்கில இதழ்கள் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அசாரி (கிண்ணக்குழி)
அசாரி (Asari) என்பது சியரீசு குறுங்கோளின் வடதுருவத்திற்கு அருகாமையில் உள்ள கிண்ணக் குழியைக் குறிக்கிறது. இக்கிண்ணக்குழிக்கு விவசாயத்திற்குரிய அசீரிய கடவுளின் பெயர் சூட்டப்பட்டுள்ளது. இக்கிண்ணக்குழியின் விட்டம் 52 கிலோமீட்டர்கள் ஆகும்.
மேற்கோள்கள்
பகுப்பு:சியரீசின் மேற்பரப்புத் தோற்றங்கள் பகுப்பு:விண்கல் வீழ் பள்ளங்கள்
ஆஷ்லே ஹார்வே-வாக்கர்
ஆஷ்லே ஹார்வே-வாக்கர்  (Ashley Harvey-Walker , பிறப்பு: சூலை 21 1944, இறப்பு: ஏப்ரல் 28 1997) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 81 முதல்தர துடுப்பாட்டப் போட்டிகளிலும், 91 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1971-1978 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆஷ்லே ஹார்வே-வாக்கர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 1, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:1997 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள்
விஜய் ராஜீந்தர்நாத்
விஜய் ராஜீந்தர்நாத் (Vijay Rajindernath), பிறப்பு: சனவரி 7 1928 - இறப்பு: நவம்பர் 22 1989) இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 28 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1955 ம் ஆண்டில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1928 பிறப்புகள் பகுப்பு:1989 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
அங்கதம்
thumb|300px|right தற்காலத்தில் அங்கதம் என்பது எதிர் முரணாக நகைச்சுவையாக ஒரு விடயத்தை எழுதுவதைக் குறிக்கும். வெளிப்படையாக சொல்லப்படுவதற்கும் உட்பொருளுக்கும் இருக்கும் வித்தியாசம் நகைச்சுவையாக அமையும். இதில் வாசகரின் புரிதல் நகைச்சுவையை உணர தேவை.
"அங்கதம் இலக்கியத்தின் அடிப்படை இயல்புகளில் ஒன்று. அதிகார அமைப்பை, புனிதங்கள் என்று கருதப்படுவனவற்றை, எல்லாராலும் ஏற்கப்பட்டுவிட்ட ஒன்றைத்தான் எப்போதும் அங்கத இலக்கியம் தன் குறியாகக் கொள்கிறது. அதை தன் நகைச்சுவை மூலம் தலைகீழாக்கிப் பார்க்கிறது."
சில அங்கதம் படைப்புகள் கவிழ்ப்பாக்கம் (subversive writing) அல்லது வசைப்படைப்புகள் என்ற விமர்சனத்தை எதிர்நோக்கியுள்ளன.
அகழ்வாராச்சியில் ஈடுபட்டிருக்கும் ஒரு பெண்ணின் ஒரு விவாகரத்துக் கடிதம்
கீழைத்தேசங்களுக்கு வர்த்த நோக்கமாக ஆங்கிலேயர் வந்தனர், போத்துக்கேயர் வந்தனர். போர்த்துக்கேயர் கடற்பாதையைக் கண்டுபிடித்தனர். இப்போதைய அரசு மாகவலிகங்கைக்கு மார்க்கம் தேடுகிறது. ஆனால் நீர் உமது மாஜிக்காதலியின் கண்ணீருக்குக் கால்வாய் போட்டவராகின்றீர். நளன் தமயந்தியை நள்ளிரவில் நடுக்கானகத்தே விட்டுப்போனபோது பற்றிய இலக்கிய ஆதாரம் இன்னும் என்னால் ஆராயப்படவில்லை. அதற்கிடையில் நடுப்பகலில் நடுவீட்டில் இருக்கும் படியாக அவளைவிட்டு நீர் பிரிந்து போனமைக்கான காரணங்கள் நான்கினையாவது தகுந்த வரலாற்றாதாரங்களோடு ஒப்படைக்குமாறு கேட்கிறேன். ஆங்கிலேயர் வரவால் இலங்கையில் ரோட்டுக்கள், தெருக்கள், வீதிகள், பாதைகள் எல்லாம் போடப்பட்டன, ஆனால் உமது வரவால் ஒரு பெண்ணின் வாழ்க்கைப்பாதை மூடப்பட்டு விட்டது.
புத்தி ஜீவிதம் - An Idiot's guide to intellectualism
இவர்கள் ஏன் தோண்டுகின்றார்கள் என்பது பற்றி இவர்களைத் தவிர வேறு யாருக்கும் அக்கறை இருக்காது. அது பற்றிய கவலை கிஞ்சித்தேனும் இல்லாமல்...ஓலச்சுவடிகளையும் நாட்டார் பாடல்களையும் தோண்டும் போது புராதன நெருஞ்சி முள் அகப்படும். ('சங்க காலத்தில் செருப்பு'), இன்னும் தோண்ட துருப்பிடித்த இரும்பு வளையம் கிட்டும். ('புறநானூற்றில் பரத்தையர் அணிகலங்கள்'), தோண்டிக் கொண்டே போக...தோண்டிய தோண்டலில் பூமியின் மறுபக்கத்தில் தென்கிழக்காசியாவில் வெளியே வந்தும் 'சாவகத்தில் தொந்தமிழன் விழுமியங்கள்'.
ஆத்திசூடி ஒரு கிறித்தவ நூலே
அத்திசூடி நூலை எழுதியவர் ஔவையார் என்று சொல்லப்படுகிறது. இவரது உண்மையான பெயர் ஏவாள் என்பதாகும். அதன் திரிபே ஔவை. இவர் கன்னியாகவே இருந்தார் என்ற வரலாறு உள்ளதை நாம் கவனிக்கலாம். கன்னிமரபு என்பது கிறித்தவம் அன்றி வேறென்ன? ஆகவே ஈவையார் கிபி முதலாம் நூற்றாண்டுவாக்கில் மயிலையில் புனித தோமையர் நிறுவிய கன்னியர்மடத்தின் தலைவியாக இருக்க வாய்ப்புள்ளது. இவர் ‘எட்டேகால் லெட்சணமே எமனேறும் பரியே’ என்று ஒரு செய்யுள் எழுதியிருப்பதிலிருந்து இவருக்கு ‘விரியன்பாம்புக்குட்டிகளே’ என்றெல்லாம் முச்சந்திப்பிரசங்கம் செய்யும் திறனிருப்பதும் தெரியவருகிறது. -
வெளி இணைப்புகள்
பகுப்பு:நகைச்சுவை பகுப்பு:தமிழ் இலக்கியம் பகுப்பு:விமர்சனங்கள்
ஜென்னி கிரீன்
ஜென்னி கிரீன் (Jenny Greene) (பிறப்பு: அக்தோபர் 9, 1978) ஓர் அமெரிக்க வானியற்பியலாளரும் பிரின்சுடன் பல்கலைக்கழகப் பேராசிரியரும் ஆவார். இவர் தனது மீப்பொருண்மைக் கருந்துளைகளுக்கும் அவை அமைந்த பால்வெளிகளின் ஆய்வுக்கும் பெயர்பெற்றவர்.
கிரீன் 2000 இல் வானியலிலும் இயற்பியலிலும் யேல் பல்கலைக்கழகத்தில் இருந்து இளம் அறிவியல் பட்டம் பெற்றார். பிறகு இவர் வானியலில் முனைவர் பட்ட ஆய்வுக்கு ஆர்வார்டு பல்கலைக்கழகத்தில் சேர்ந்தார். இவரது முனைவர் பட்ட ஆய்வுரை கருந்துளைகளின் வளர்ச்சி: முற்பாழ்மை வித்துகளில் இருந்து களச் சூழலாக்கம் வரை (The Growth of Black Holes: From Primordial Seeds to Local Demographics) என்பதாகும். பிரின்சுடனில் முதுமுனைவர் ஆய்வுநல்கை பெற்றதும், ஆசுட்டினில் உள்ள யூ டியில் (UT Austin) ஓராண்டு வானியல் உதவிப் பேராசிரியராக இருந்தர். பீனர் 2011 இல் இருந்து வானியற்பியல் உதவிப் பேரசிரியராகப் பிரின்சுடனில் இருந்துவருகிறார்.
இவரது ஆராய்ச்சி ஆர்வங்கள் கருந்துளைகளின் பொருண்மைகளை அளத்தல், மீப்பொருண்மைக் கருந்துளைகளுக்கும் தன் பால்வெளிகளூக்கும் உள்ள உறவு, பால்வெளிக் கருக்களின் விண்மீன், வளிம இயங்கியல், பால்வெளிக் கொத்துகளின் ஒளிவிரவல் ஆகியன் அடங்கும்.
இவர் பிரின்சுடன் பல்கலைக்கழகத்தின் சிறைக் க்ல்விபயிற்ரல் குழுவின் தலைமையேற்றுவருகிறார்.
வெளி இணைப்புகள்
பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியற்பியலாளர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:யேல் பல்கலைக்கழக முன்னாள் மாணவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
கூம்புச் சுரப்பி
கூம்புச் சுரப்பி அல்லது பீனியல் சுரப்பி (pineal gland) முதுகுநாணிகளின் மூளையில் இரு பெரும் பகுதிகளுக்கு இடையேயும் மூளையின் நடுப்பகுதியிலும் காணப்படும் ஓர் அரிசியின் அளவே உள்ள சிறிய சுரப்பி ஆகும். மூன்றாவது கண் எனவும் அழைக்கப்படும் இது ஐந்து முதல் எட்டு மில்லி மீட்டர் அளவே உள்ளது. இது உடல் செயல் பாட்டில் பெரும் பங்கினை வகிக்கிறது. இது செரட்டோனினின் வழிப்பொருளான தூக்கத்தினைத் தூண்டும் மெலட்டோனினைச் சுரக்கிறது. மெலட்டோனின் தான் நம் உடலில் விழிப்பு - துயில் சுழற்சியைக் கட்டுப்படுத்துகிறது. . மேலும் முடிவுறா மூலக்கூறுகளை (free radicals) எதிர்க்கவும், பெண்களின் முதல் மாதவிடாயை முறைப்படுத்தவும் துணை நிற்கிறது. இந்த சுரப்பின் செயல்பாட்டினை நிறுத்தினால் தூக்கம் கெடுவதுடன் பல திடுக்கிடும் உடல்நலக் குறைவுகளும் ஏற்படுகிறது. இது பார்க்க சிறிய பைன் கூம்பை ஒத்திருப்பதால் பைனியல்/பீனியல் சுரப்பி எனப் பெயர் பெற்றது. இது மூளையின் நடுப்பகுதிக்கு அருகில் அமைந்துள்ளது.
பரிமாணம்
இது மிகச் சிறியது. இதன் பரிமாணங்கள் (8x4x4)மி.மீ ஆகும். இதன் சராசரி எடை 0.1 கிராம் ஆகும்.
அமைவிடமும் அதன் பயனும்
இச் சுரப்பி குழந்தைகளில் பெரியதாகவும் வளர வளர சிறிதாகி கால்சியம் படிந்து போகும். ஆகவே X-கதிர் படத்தில் இது தெளிவாகத் தெரியும். மூளையின் ஏதேனும் ஒரு பகுதியில் புற்றுக்கட்டி வளருமாயின் மையப்பகுதியில் காணப்பட வேண்டிய சுரப்பி X-கதிர் படத்தில் நடுவிலகிக் காணப்படும்.
ஆலன் (Halen) போன்ற அறிஞர்கள், இந்த சுரப்பினை ஆன்மாவின் இருப்பிடம் என்றும் உங்கள் எண்ணங்கள் உருவாகும் இடம் என்று கூறுகிறார்கள். இச்சுரப்பியில் படியும் சுண்ணாம்புச் சத்தினால் ஏற்படும் அழுத்தம் வலியினை தோற்றுவிக்கிறது. சோடியம் ஃபுளூரைடு நாம் அருந்தும் நீரில் உள்ளது. பிற உணவுப் பொருட்களிலும் காணப்படும் ஃபூளுரைடு பீனியல் சுரப்பியில் சேருவதாலேயே நோய்கள் ஏற்படுகின்றன. இது 1990 களுக்குப் பின் பல பல்கலைக் கழகங்கள் மேற்கொண்ட ஆய்வுகளில் இது தெரிய வந்துள்ளது. தைராய்டு சுரப்பி எவ்வாறு ஐயோடினை சிறப்பாக ஏற்கிறதோ அதேபோல் பீனியல் சுரப்பி ஃபூளுரைடை ஏற்கிறது. சர்ரே பல்கலைக் கழகம் 1997 இல் வேறு எந்த மென்தசைகளையும் விட, பீனியல் சுரப்பி மென்திசு அதிக அளவில் ஃபூளுரைடை ஏற்கிறது எனக் கண்டறிந்தனர். இது நோய் ஏதிர்ப்புப் பண்பு, செரிமானத் தொகுதி, மூச்சுத் தொகுதி, குருதி ஓட்டத்தொகுதி, மற்றும் சிறுநீர் சுரப்பித் தொகுதிகளில் சிக்கல்களைத் தோற்றுவிக்கின்றது. பத்து லெட்சத்தில் 330 பங்குகள் வரையில் ஃபூளுரின் இருக்கலாம். அமெரிக்க சுற்றுச் சூழல் பாதுகாப்பு ஆணையம் (EPA) தண்ணீருக்கு இது மூன்று பிபிஎம் (ppm) வரை இருக்கலாமென வரையறை செய்துள்ளது. எலிகளிடம் மேற்கொண்ட ஆய்வுகள், மெலடோனின் குறைபாட்டால் குறைந்த வயதில் பூப்படைவதுக் காணப்பட்டுள்ளது.
புற்றுநோய்
பீனியோசைட்டோமா மெதுவாக வளரும் பலவகையான உயிரணுக்களுடன் காணப்படும். பீனியோபிளாஸ்டோமா வீரியம் மிக்கது. மூளைப்புற்று நோயில், பீனியல் புற்றுநோய் ஒரு விழுக்காடாக உள்ளது. 3 முதல் 8 விழுக்காடு சிறார்களிடமும் காணப்படுகின்றது. 20 முதல் 40 வயதினரிடம் அதிகமாக உள்ளது. பினியல்பிளாஸ்டோமா மூளை தண்டுவட நீர் (csf) வழியாக பிற இடங்களுக்கு எளிதில் பரவுகிறது. இந்த புற்றுத் தோன்ற காரணம் இன்னது என்று தெரியவில்லை. மரபணுவில் ஏற்படும் சடுதிமாற்றம் (mutation) காரணமாக இருக்கலாம். அறுவைமூலம் அழுத்தத்தினைக் குறைக்கலாம். கதிர் மருத்துவமும் வேதி மருத்துவமும் பலனளிக்கக்கூடும்.
வெளி இணைப்புகள்
[பீனியல் சுரப்பி, டாக்டர் கு. கணேசன், இந்து தமிழ் சூலை 18]
பகுப்பு:உடல் உள்ளுறுப்புகள் பகுப்பு:உடலியங்கியல் பகுப்பு:அகச்சுரப்பித் தொகுதி பகுப்பு:சுரப்பிகள் பகுப்பு:மனிதத்தலையும், கழுத்தும்
வேப்பங்காடு
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்திற்கு உட்பட்ட கிராமம். இது பட்டுக்கோட்டை வருவாய்க் கோட்டத்திற்கு உட்பட்டது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பட்டுக்கோட்டை சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
கிரிஸ் வில்கின்ஸ்
கிரிஸ் வில்கின்ஸ் (Chris Wilkins, பிறப்பு: சூலை 31 1944, இறப்பு: அக்டோபர் 1 2018), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 198 முதல்தர துடுப்பாட்டப் போட்டிகளிலும், 91 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1962/63-1982/83 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிரிஸ் வில்கின்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1944 பிறப்புகள் பகுப்பு:2018 இறப்புகள் பகுப்பு:டெர்பிசையர் துடுப்பாட்டக்காரர்கள்
அன்ட்ரூ ஹார்வுட்
அன்ட்ரூ ஹார்வுட்  (Andrew Harwood , பிறப்பு: சனவரி 6 1964) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1984-1992 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ ஹார்வுட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 1, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
குறண்டி சமணப்பள்ளி
குறண்டி சமணப்பள்ளி தமிழ்நாட்டின் விருதுநகர் மாவட்டம், காரியாபட்டி வட்டம், குறண்டி கிராமத்தில் அமைந்திருந்தது. இதனை மதுரையைச் சுற்றி அமைந்திருந்த எண்பெரும் குன்றுகளுள் (குகைப்பள்ளிகளுள்) ஒன்று என்று கல்வெட்டாய்வாளர் வெ.வேதாச்சலம் கருதுகிறார். முற்காலப் பாண்டியர்களின் ஆதரவில், கி.பி. எட்டாம் நூற்றாண்டு முதல் கி.பி. பதினோராம் நூற்றாண்டு வரை இந்த சமணப் பள்ளி சிறந்து விளங்கியது. இதன் பின்னர் இப்பள்ளி தடம் காண இயலாத அளவிற்கு அழிந்து போனது. இன்று குறண்டி சமணப் பள்ளி குறித்த செய்திகளை கல்வெட்டுகள் மூலமே அறிய முடிகிறது.
அமைவிடம்
கன்னியாகுமரி மாவட்டம், இராஜாக்காமங்கலம் வட்டத்தில் குறண்டி என்னும் ஊர் அமைந்துள்ளது. குறண்டி என்ற பெயரில் பல ஊர்கள் உள்ளன என்றாலும், வெண்புநாட்டுக் குறண்டி என்று குறிக்கப்படும் சமணப்பள்ளியுடன் தொடர்புடையது விருதுநகர் மாவட்டம், காரியாபட்டி வட்டத்தில் அமைந்துள்ள குறண்டி கிராமம் மட்டுமே. விருதுநகர் மாவட்டம், அருப்புக்கோட்டை வட்டத்தில் ஒரு பகுதி பண்டைய காலத்தில் வெண்புநாடு என்று அழைக்கப்பட்டது.
குறண்டி ஆவியூரிலிருந்து 11.2 கி.மீ. தொலைவிலும், காரியாபட்டியில் இருந்து 15 கி.மீ. தொலைவிலும், திருமங்கலத்திலிருந்து 25.2 கி.மீ. தொலைவிலும், கோவிலாங்குளத்திலிருந்து 28.1 கி.மீ. தொலைவிலும், விருதுநகர் மாவட்டத் தலைமையகத்திலிருந்து கிழக்கு நோக்கி 34 கிமீ தொலைவிலும், அருப்புக்கோட்டையிலிருந்து 35.1 கி.மீ. தொலைவிலும், பள்ளிமடத்திலிருந்து 37.2 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 626115 ஆகும்.
எண்பெருங்குன்றங்கள்
மதுரைப் பகுதிகளில் சமணப்பள்ளிகள் இருந்ததை “அறத்துறை விளங்கிய அறவோர் பள்ளி"
அமிர்தசாகரர் எழுதிய யாப்பருங்கலம் நூலுக்கான விருத்தியுரையில் குறிப்பிடப்படும் இந்த பாடலில் எண்பெருங்குன்றங்கள் என்று மதுரையைச் சுற்றி அமைந்திருந்த ஒருவகம், பப்பாரம், பள்ளி, அருங்குன்றம், ஆந்தைமலை, ஆகிய குகைப்பள்ளிகள் எவை என அடையாளம் காண இயலவில்லை. திருப்பரங்குன்றம், சமணர் மலை (திருவுருவகம்), பெருமாள்மலை, குயில்குடி, பள்ளி (குறண்டி மலை), யானைமலை, இருங்குன்றம் (அழகர்மலை), நாகமலை (கொங்கர்புளியங்குளம் குன்று), அரிட்டாபட்டி மலை (திருப்பிணையின் மலை), கீழவளவுக் குன்று ஆகிய எட்டு மலைகளே இந்த எண்பெருங்குன்றங்கள் என்று வெ.வேதாச்சலம் கருதுகிறார்.
சமணப் பள்ளி
கல்வி, மருந்து, உணவு, அடைக்கலம் என்பன, சமணச் சமயத்தின் நான்கு அறக்கொடைகள் ஆகும். சமணப் பள்ளிகள் என்பன சமணர்களின் கல்வி மையங்கள் ஆகும். அருகர், சித்தர் (அசிரி), ஆச்சாரியார், ஆசிரியர், துறவிகள் ஆகியோர் பஞ்ச பரமேட்டிகள் எனப்படுவர். இவர்களுள், ஆசிரியர்கள் நான்காம் இடத்தைப் பெற்றுள்ளனர். குரவரடிகளென்னும் ஆண் ஆசிரியர்களும், குரத்தியர் என்னும் பெண் ஆசிரியைகளும் இங்கே அமைந்திருக்கும் குகைப்பள்ளிகளில் தங்கி நான்கு அறக்கொடைகளை ஆற்றினர். கல்விப்பணி இவற்றுள் முன்னுரிமை பெற்றிருந்தது. சமணச் சமயத்து மாணாக்கர்களும், மாணாக்கியர்களும் இப்பள்ளிகளில் தங்கி கல்வி பயின்றதாகக் கல்வெட்டுகள் குறிப்பிடுகின்றன. சமண இறையியல், தவப்பயிற்சி, தமிழ் மொழி, தமிழ் இலக்கணம், இலக்கியம், அறநெறி ஆகியவற்றை இவர்கள் பயின்றனர். சமணப் பள்ளிகள் கல்வி புகட்டியதால், கல்விக்கூடங்கள் "பள்ளி' என்று அழைக்கப்பட்டன. இக்காலகட்டத்தில் சமணர்கள் யாப்பருங்கலம், யாப்பருங்கலக் காரிகை, நேமிநாதம் போன்ற தமிழ் இலக்கண நூல்களையும், சூடாமணி நிகண்டு, திவாகர நிகண்டு, பிங்கல நிகண்டு போன்ற நிகண்டுகளையும்,. சூளாமணி, வளையாபதி, யசோதர காவியம், நீலகேசி, உதயணன் கதை, மேரு மந்திரப் புராணம், திருக்கலம்பகம், திருநூற்று அந்தாதி ஆகிய இலக்கிய நூல்களையும்,  பதினெண் கீழ்க்கணக்கு நூல்கள், அருங்கலச்செப்பு போன்ற அறநெறி நூல்களையும் உருவாக்கினர்.
திருவிருந்தவயல் காளியம்மன் கோயில்
திருவிருந்தவயல் காளியம்மன் கோயில் தமிழ்நாட்டில் புதுக்கோட்டை மாவட்டம், திருவிருந்தவயல் என்னும் ஊரில் அமைந்துள்ள அம்மன் கோயிலாகும்.
குறண்டி சமணப்பள்ளி
சமணப் பள்ளி
அன்பில் - அமுதமொழிப் பெரும்பள்ளி, அனந்தமங்கலம் - ஜிணகிரிப் பெரும்பள்ளி, இருப்பைக்குடி - பெரும்பள்ளி, குன்னத்தூர் (செங்கல்பட்டு மாவட்டம்) - பெரியநாட்டுப் பெரும்பள்ளி, சளுக்கி (திருவண்ணாமலை மாவட்டம்) - வீரசேகரப் பெரும்பள்ளி, சிறுவாக்கம் (காஞ்சிபுரம் மாவட்டம்) - ஸ்ரீ ஹரணப் பெரும்பள்ளி, திருநறுங்கொண்டை (விழுப்புரம் மாவட்டம்) - நாற்பதெண்ணாயிரம் பெரும்பள்ளி, பள்ளிச்சந்தல் (விழுப்புரம் மாவட்டம்) - வாலையூர்நாட்டுப் பெரும்பள்ளி, பெருங்குளம் (தூத்துக்குடி மாவட்டம்) - நிகராகரப் பெரும்பள்ளி, பெருமண்டூர் (விழுப்புரம் மாவட்டம்) - இரவிகுல சுந்தரப் பெரும்பள்ளி, மருத்துவக்குடி - சேதிகுல மாணிக்கம் பெரும்பள்ளி, விளாப்பாக்கம் - பெண் துறவியர் பள்ளி, வெடால் (திருவண்ணாமலை மாவட்டம்) - பெண் துறவியர் பள்ளி ஆகிய சமணப்பள்ளிகள் திறம்படச் செயல்பட்டதை மயிலை சீனி. வேங்கடசாமி குறிப்பிட்டுள்ளார்.
திருவிருந்தவயல் காளியம்மன் கோயில்
கோயில் அமைப்பு
இக்கோயிலில் காளியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ருக்சானா கான் (எழுத்தாளர்)
ருக்சானா கான் ( Rukhsana Khan ; பிறப்பு 1962) ஒரு கனடிய குழந்தைகள் எழுத்தாளரும், கதைசொல்லியும் ஆவார். இவருடைய கதைகள் அனைத்து கலாச்சாரங்களின் குழந்தைகளையும் கிழக்கு பூர்வீக கலாச்சாரங்களுடன் இணைக்க உதவுகின்றன.
திருவிருந்தவயல் காளியம்மன் கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
குறண்டி சமணப்பள்ளி
சமணப் பள்ளி
தமிழகத்தில் பெண்களுக்கு சமயக்கல்வி வழங்குவதில் சமணம் முன்னோடியாகத் திகழ்ந்துள்ளது. குறண்டி மற்றும் வெடால் ஆகிய சமணப்பள்ளிகளில் பெண் மாணாக்கியருக்கு கல்வி புகட்டப்பட்டுள்ளது. கனகவீரக்குரத்தி என்ற பெண் துறவி வெடால் பள்ளியின் தலைமைப் பொறுப்பில் இருந்துள்ளார்.
திருவிருந்தவயல் காளியம்மன் கோயில்
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குறண்டி சமணப்பள்ளி
குறண்டி சமணப்பள்ளி
‘பராந்தக பர்வதமாயின தென்வட்டைப் பெரும்பள்ளி’ மற்றும் ‘பராந்தக பருவதமாயின ஸ்ரீ வல்லபப் பெரும்பள்ளி’ என்ற கல்வெட்டுச் சொற்றொடர்கள் வாயிலாக பராந்தகப் பர்வதம் என்ற குன்றில் இப்பள்ளி செயல்பட்டதை அறிய முடிகிறது. பராந்தக என்ற சொல்லை பாண்டிய மன்னன் பராந்தக நெடுஞ்சடையனுடன் (கி.பி. 768 - 815) தொடர்புபடுத்தலாம். குறண்டியில் அமைந்திருந்த குன்று பராந்தகப் பருவதமலை என்று பெயர் பெற்றிருந்தது போலும். இந்தப் பாண்டிய மன்னனின் மைந்தன் ஸ்ரீ மாற ஸ்ரீ வல்லப (கி.பி. 815 - 862) இந்தச் சமணப் பள்ளிக்கு ஆதரவு நல்கியிருக்கலாம். இதனாலேயே இப்பள்ளிக்கு ஸ்ரீ வல்லபப் பள்ளி என்று பெயரிடப்பட்டிருக்கலாம் என்று தொல்லியல் அறிஞர் சி.சாந்தலிங்கம் கருதுகிறார். இம்மன்னன் சடையன் மாறன் என்ற பட்டம் பூண்டிருந்தான். வரலாற்று சிறப்பு மிக்க பராந்தகபர்வதம் எனும் மலையில் வெண்புநாட்டுக் குறண்டித் திருக்காட்டாம் பள்ளி என்ற பெயருடன் கி.பி. 9-10ஆம் நுற்றாண்டுகளில் இந்தச் சமணப்பள்ளி செயல்பட்டுள்ளது.
ருக்சானா கான் (எழுத்தாளர்)
சுயசரிதை
ருக்சானா கான் பாக்கித்தானின் லாகூரில் 1962 இல் பிறந்தார். இவருக்கு மூன்று வயதாக இருந்தபோது இவரது குடும்பம் கனடாவுக்கு குடிபெயர்ந்தது. இவர் ஒன்டாரியோவின் டன்டாஸில் வளர்ந்தார். செனிகா கல்லூரியில் பட்டம் பெற்ற இவர், உயிரியல்-வேதியியல் தொழில்நுட்ப வல்லுநரானார். இவருக்கு மூன்று மகள்கள் மற்றும் ஒரு மகன் உட்பட நான்கு குழந்தைகள் உள்ளனர். தற்போது தனது கணவருடன் ஒன்டாரியோவின் தொராண்டோவில் வசிக்கிறார்.
குறண்டி சமணப்பள்ளி
கல்வெட்டுகள்
பள்ளிமடம் பள்ளிப்படைக் கோவிலில் குறண்டித் திருக்காட்டம்பள்ளிச் சமணப்பள்ளி குறித்த கல்வெட்டுகள் மிகுதியாகக் கண்டறியப்பட்டுள்ளன.குணவீரப்படாரகர், அரிட்டநேமிப் பெரியார், சந்திரப் பிரபாகர், தீர்த்தப்படாரகர், அரிச்சந்திர தேவர், குணகீர்த்தி, கனக நந்திப் படாரகர், குணசேன தேவர் ஆகிய சமண ஆசிரியர்கள் இப்பள்ளியில் சமயப்பணி ஆற்றியுள்ளனர். இப்பள்ளியின் ஆசிரியர்களும், மாணாக்கர்களும் மதுரையைச் சுற்றியிருந்த ஏனைய பள்ளிகளோடு தொடர்பு கொண்டிருந்தனர். அவர்கள் பல இடங்களுக்கும் சென்று சமண திருமேனிகளைப் புடைப்புச் சிற்பங்களாகச் செதுக்கி வழிபடச் செய்தனர்.
ருக்சானா கான் (எழுத்தாளர்)
சுயசரிதை
ஆடம்ஸ் வேர்ல்ட் குழந்தைகள் காணொளிகளுக்கு பாடல்கள் எழுதுவதன் மூலம் ருக்சானா கானின் எழுத்து வாழ்க்கை தொடங்கியது. இவரது கதைகள் மெசேஜ் இன்டர்நேஷனல் மற்றும் கஹானி இதழ்களில் வெளிவந்துள்ளன. குழந்தைகளுக்கான இவரது விருது பெற்ற புத்தகங்களில் பட புத்தகங்கள், சிறுகதை தொகுப்புகள் மற்றும் புதினங்கள் போன்றவை அடங்கும். இவர் குழந்தைகள் புத்தக எழுத்தாளர்கள் மற்றும் இல்லஸ்ட்ரேட்டர்கள் சங்கம், கனடாவின் எழுத்தாளர் சங்கம், மற்றும் கதைசொல்லல் டொராண்டோ ஆகியவற்றின் உறுப்பினராக உள்ளார். மேலும், இவர், சர்வதேச கதைசொல்லல் நெட்வொர்க்கில் உறுப்பினராகவும் உள்ளார்.
சான்றுகள்
பகுப்பு:பாக்கித்தானிய பெண் எழுத்தாளர்கள் பகுப்பு:வாழும் நபர்கள் பகுப்பு:1962 பிறப்புகள்
குறண்டி சமணப்பள்ளி
பள்ளிமடம் சுந்தர பாண்டிய ஈஸ்வரம் கல்வெட்டுகள்
இந்தக் கல்வெட்டுகள் தற்போது பள்ளிமடம் கோவிலில் உள்ள மண்டபத்தின் வடக்குச் சுவரில் பதிக்கப்பட்டுள்ள பலகைக் கற்களில் பொறிக்கப்பட்டுள்ளன. இந்த பலகைக் கற்கள் முன்னர், அருகிலுள்ள குறண்டிக் கிராமத்திலிருந்த திருக்கட்டாம்பள்ளி என்ற சமணப் பள்ளிக்கு சொந்தமானதாகத் தெரிகிறது, மேலே குறிப்பிடப்பட்ட இறக்கை கற்களுடன் (Wing Stones) அங்கிருந்து அகற்றப்பட்டதாகத் தெரிகிறது. வெண்புநாட்டில் உள்ள குறண்டியில் உள்ள திருக்கட்டாம்பள்ளித் தேவர் கோவிலில் விளக்கு எரிப்பதற்காக, காணிக்கையாக வழங்கப்பட்ட ஆடுகள் குறித்த செய்தியினைப் பதிவு செய்துள்ளது. கல்வெட்டில் மன்னரின் பெயர் குறிப்பிடப்படவில்லை என்றாலும், இந்த கல்வெட்டுகள் மாறஞ்சடையன் (முதலாம் வரகுணன் கி.பி. 792 - 835) காலத்தை சேர்ந்ததாக இருக்கலாம். (S.I.I. No. 34 and 35.)(A. R. No. 428-A and 428-B of 1914.)
மாறஞ்சடையன் (முதலாம் வரகுணன் கி.பி. 792 - 835) ஆட்சியின் 26ஆம் ஆண்டு ஆட்சிக் காலத்தைச் சேர்ந்த இந்த வட்டெழுத்துக் கல்வெட்டு,குறண்டிக் கிராமத்தில், திருக்கட்டாம்பள்ளிக் கோவில் இறைவனுக்கு காணிக்கையாக நெய் வழங்குவதற்காக, நிலக்குடி-நாட்டில் உள்ள குன்னூரைச் சேர்ந்த சாத்தன் குணத்தான்) 100 ஆடுகளை வழங்கிய செய்தியினைப் பதிவு செய்துள்ளது. மற்ற பதிவுகளில் இருந்து, குறண்டித் திருக்கட்டாம்பள்ளி என்றழைக்கப்படும் சமணப் பள்ளி பழங்காலத்தில் செழித்து வளர்ந்ததாக அறியப்படுகிறது. இந்தக் கல், முன்னர் அந்தக் கோவிலுக்குச் சொந்தமானதாக இருக்கலாம், அந்த கோவிலில் இருந்து அகற்றப்பட்டிருக்கலாம். குறண்டி என்பது அருப்புக்கோட்டை வட்டத்தில், அதே பெயரில் உள்ள கிராமத்துடன் அடையாளம் காணப்படுகிறது. ஸ்ரீமாற-ஸ்ரீவல்லபா போரிட்ட குன்னூர், அதே உட்பிரிவில் கருநீலக்குடி-நாட்டில் அமைந்துள்ளது. (S.I.I.No. 32).(A. R. No. 430 of 1914.)
மாறஞ்சடையனின் 35 ஆம் ஆண்டு எதிர் 6 ஆம் ஆண்டு தேதியிட்ட கல்வெட்டு வெண்புநாட்டுக் குற ண்டியின்  திருக்கட்டம்பள்ளிக் கோவிலுக்கு செம்மறி ஆடுகளை வழங்கிய செய்தியினைக் குறிக்கிறது. இப்பதிவு பொறிக்கப்பட்டுள்ள சிறகுக் கல், திருக்கட்டாம்பள்ளியிலிருந்து இங்கு கொண்டுவரப்பட்டு, S.I.I. No  32 ஆம் எண் கல்வெட்டுக் கல்லை மற்ற கல்லுடன் இணைத்து, பிற்காலத்தில் இங்குள்ள கோவிலில் செருகப்பட்டிருக்க வேண்டும். (S.I.I. No 39.) (A. R. No. 431 of 1914.)
திருப்பரங்குன்றம் கல்வெட்டு
திருப்பரங்குன்றம், பழனி ஆண்டவர் கோவில் அமைந்துள்ள மலையடிவாரத்தினருகே, அமைந்துள்ள சுனையை ஒட்டி, அமைந்துள்ள பாறையில் செதுக்கப்பட்டுள்ள மகாவீரர் சிற்பக் கோட்டத்தின் மூலையில் ஒரு வட்டெழுத்துக் கல்வெட்டு பொறிக்கப்பட்டுள்ளது.
ஸ்வஸ்திஸ்ரீ வெண்பு நாட்டுத் தி ருக்குறண்டி அந ந்த வீரியப்பணி
வெண்புநாட்டு திருக்குறண்டியைச் சேர்ந்த அனந்த வீரியன் செய்வித்த சிற்பம்
முத்துப்பட்டி கல்வெட்டு
முத்துப்பட்டி மலைக்குகையின் வெளிப்புறத்தில் செதுக்கப்பட்ட மகாவீரர் உள்ளிட்ட மூன்று தீர்த்தங்கரர்களின் புடைப்புச் சிற்பங்களுக்குக் கீழே இரண்டு வட்டெழுத்துக் கல்வெட்டுகள் காணப்படுகின்றன.
"ஸ்வஸ்திஸ்ரீ பராந்தக பருவதமாயின ஸ்ரீ வல்லபப் பெரும்பள்ளிக் குறண்டி அஷ்டோபவாசி படாரர் மாணக்கர் மகாணந்தி பெரியார்  நாட்டாற்றுப்புறத்து நாட்டார்பேரால் செய்விச்ச திருமேனி‘
’ஸ்வஸ்திஸ்ரீ வெண்புணாட்டுக் குறண்டி அஷ்டோப வாஸி படாரர் மாணாக்கர் குணசேனதேவர் மாணாக்கர் கனகவீரப் பெரியடிகள் நாட்டாற்றுப்புறத்து அமிர்த பராக்கிரம நல்லூராயின குயிற்குடி ஊரார் பேரால் செய்வித்த திருமேனி பள்ளிச் சிவிகையார் ரக்ஷ‘
கீழக்குயில்குடி கல்வெட்டு
மகாவீரர் சிற்பத்தை செய்தளித்தவர் குறித்த வட்டெழுத்துக் கல்வெட்டில்: "வெண்பு நாட்டுக் குறண்டி திருக்காட்டாம்பள்ளி கனக னந்திப்ப டாரர் அபினந்தபடாரர் அவர் மாணாக்கர் அரிமண்டலப் படாரர் அபினந்தனப்படாரர் செய்வித்த திருமேனி" என்று குறிப்பிடப்பட்டுள்ளது.
மதுரையை அடுத்த கீழக்குயில்குடி செட்டிப்புடவு குகைப்பள்ளியின் உட்பகுதியின் மேல்புறத்தில் ஐந்து சிற்பங்கள் செதுக்கப்பட்டுள்ளன. ஐந்து சிற்பங்களுள், முதல் மற்றும் கடைசியில் இரண்டு இயக்கியர் சிற்பங்கள் இடம்பெற்றுள்ளன. நடுவில் இருக்கும் மூன்று சிற்பங்களில் இடம்பெற்றுள்ள தீர்த்தங்கரர்களின் தலைக்கு மேலே முக்குடை காட்டப்பட்டுள்ளது. இந்த சிற்பத் தொகுதியின் ஐந்து சிற்பங்களின் அடியில், இவற்றை செய்வித்துக் கொடுத்தவர்களின் பெயர்கள் வட்டெழுத்துப் பொறிப்புப் பெற்றுள்ளன.
“ஸ்வஸ்திஸ்ரீ வெண்பு நாட்டுக் குறண்டித் திருக்காட்டாம்பள்ளிக் குணசேனதேவர் மாணாக்கர் வர்தமானப் பண்டிதர் மாணாக்கர் குணசேனப் பெரியடிகள் செய்வித்த திருமேனி“,
“ஸ்வஸ்திஸ்ரீ இப்பள்ளி ஆள்கின்ற குணசேனதேவர் சட்டன் அந்தலையான் களக்குடி தன்னைச் சார்த்தி செய்வித்த திருமேனி”
கழுகுமலை கல்வெட்டுகள்
கழுகுமலைச் சமண சமய தீர்த்தங்கரர்கள் மற்றும் சாசன தேவதைகள் ஆகியோரின் திறந்த வெளிப் புடைப்புச் சிற்பங்கள் (Open Air Bas Relief Sculptures) கி.பி. 8 ஆம் நூற்றாண்டில், பாண்டிய மன்னன் பராந்தக நெடுஞ்சடையன் (கி.பி. 768-800) ஆட்சிக் காலத்தில் செதுக்கப்பட்டது. கி.பி. 8 ஆம் நூற்றாண்டில் கழுகுமலையில் ஒரு சமணக் குகைப்பள்ளியும், ஒரு சமண மடாலயமும் இயங்கி வந்துள்ளன. இங்குள்ள பாறையில் சுமார் 120 தீர்த்தங்கரர்களின் புடைப்புச் சிற்பங்கள் வழக்கமான வரிசையில் செதுக்கப்பட்டுள்ளன. இவற்றைச் செதுக்கியவர்கள் தங்கள் ஆசிரியர்கள், மாணாக்கர்கள், மற்றும் குடும்பத்தினர் ஆகியோரின் நினைவாக இந்தச் சிற்பங்களை செய்வித்து அளித்துள்ளனர். குறண்டி தீர்த்தபடாரர், குறண்டி தோரி படாரர், குறண்டி கனகநந்திப் படாரர், ஆகிய ஆசிரியர்கள் பெயர்கள் இங்குள்ள கல்வெட்டுகளில் காணப்படுகின்றன: ஆகிய மாணாக்கர்கள் கழுகுமலையில் சமணத் திருமேனிகளை செய்வித்து அளித்துள்ளனர். குறண்டியைச் சேர்ந்த சிராவணப் பெருமக்களான (இல்லறத்தார்):
ஆகியோர் கழுகுமலையில் சிற்பம் செய்வித்து அளித்துள்ளனர்.
ஐபாட் 2
ஐபாட் 2 (iPad 2) என்பது ஆப்பிள் இன்க் நிறுவனத்தினால் வடிவமைக்கப்பட்டு, விற்பனை செய்யப்படும் பட்டிகைக் கணனி ஆகும். முதல் ஐபாட் உடன் ஒப்பிடும் போது ஐபாட் வரிசையின் இரண்டாவதான இந்த பட்டிகைக் கணனி இரட்டை கோர் ஏ 5 செயலியுடன் இலகுவான கட்டமைப்பை கொண்டது. பேஸ்டைம் காணொளி அழைப்புகளுக்காக விஜிஏ முன் புகைப்பட கருவியையும், 720பி பின்புற புகைப்பட கருவியையும் கொண்டதாக வடிவமைக்கப்பட்டது. இந்த சாதனம் 16 ஜிபி, 32 ஜிபி, 64 ஜிபி ஆகிய மாறுபட்ட சேமிப்பு திறன்களிலும், ஒய்-பை அல்லது ஒய்-பை மற்றும் செல்லிடம் ஆகிய மாறுப்பட்ட இணைப்புகளிலும் கிடைக்கின்றது. அனைத்து விதமான ஐபாட்களும் கறுப்பு, வெள்ளை ஆகிய முன் வண்ணத்தில் கிடைத்தது. இந்த சாதனம் 2011 ஆம் ஆண்டில் மார்ச்சில் வெளியிடப்பட்டது.
2012 ஆம் ஆண்டு மார்ச் இல் ஐபாடின் 3 வது தலைமுறை வெளியானதும் இரண்டு இணைப்பு விருப்பங்களுடனும், இரண்டு முன் வண்ண விருப்பங்களுடன் 16 ஜிபி சேமிப்புத்திறனைக் கொண்ட ஐபாட்கள் மட்டுமே கிடைத்தது.
இந்த சாதனம் பல்வேறு வலைப்பதிவுகள் மற்றும் வெளியீடுகளிலிருந்து நேர்மறையான வரவேற்பைப் பெற்றது. புதிய ஆப்பிள் ஏ 5சிப் போன்ற வன்பொருள் மேம்பாட்டிற்காக பாராட்டப்பட்டாலும், ஐபாட் 2 மற்றும் ஐஓஎஸ் மீதான மென்பொருள் கட்டுப்பாடு பொதுவாக பல்வேறு தொழில்நுட்ப வர்ணனையாளர்களிடமிருந்து  விமர்சனங்களை பெற்றது. இந்த சாதனம் அதன் முதல் மாத விற்பனையில் 2.4–2.6 மில்லியனும், 2011 ஆம் ஆண்டின் மூன்றாம் காலாண்டில் 11.12 மில்லிய 2011 மூன்றாம் காலாண்டிலும் விற்கப்பட்டது.
வெளியீடு
2011 ஆம் ஆண்டு மார்ச் 2 அன்று ஒரு ஊடக நிகழ்வுக்காக ஆப்பிள் நிறுவனம் 2011 பிப்ரவரி 23 அன்று பத்திரிகையாளர்களுக்கு அழைப்பிதழ்களை அனுப்பியது. 2011  மார்ச் 2 அன்று ஆப்பிள் நிறுவன நிர்வாக அதிகாரி ஸ்டீவ் ஜாப்ஸ் மருத்துவத்துவ விடுமுறையில் இருந்த போதிலும் யெர்ப புவனா சென்டர் ஃபார் ஆர்ட்ஸில் ஐபாட் 2 ஐ வெளியிட்டார்.
மார்ச் 11 இல் ஆப்பிள் நிறுவனம் தனது வலைத்தளத்திலும், அதன் அமெரிக்க விற்பனை நிலையங்களிலும் உள்ளூர் நேரப்படி மாலை 5 மணிக்கு ஐபாட் 2 ஐ விற்பனை செய்யத் தொடங்கியது. நியூயார்க் போன்ற முக்கிய நகரங்களில் உள்ள பல விற்பனை நிலையங்களில் சில மணி நேரத்தில் விற்கப்பட்டன.
ஆத்திரேலியா, ஆஸ்திரியா, பெல்ஜியம், கனடா, செக் குடியரசு, டென்மார்க், பின்லாந்து, பிரான்ஸ், ஜெர்மனி, கிரீஸ், ஐஸ்லாந்து, இத்தாலி, அயர்லாந்து, ஹங்கேரி, லக்சம்பர்க், மெக்ஸிகோ, நெதர்லாந்து, நியூசிலாந்து, நோர்வே, போலந்து, போர்த்துகல், எசுப்பானியா, சுவீடன், சுவிட்சர்லாந்து மற்றும் ஐக்கிய இராச்சியம் ஆகிய நாடுகளில் ஐபாட் 2 மார்ச் 25, 2011 அன்று சர்வதேச அளவில் வெளியிடப்பட்டது.
மார்ச் 11, 2011 அன்று நாட்டைத் தாக்கிய பூகம்பம் மற்றும் சுனாமி காரணமாக ஜப்பானுக்கான வெளியீட்டுத் திகதி ஏப்ரல் 29, 2011 வரை ஒத்திவைக்கப்பட்டது. ஐபாட் 2 பின்னர் ஏப்ரல் 29, 2011 அன்று ஹாங்காங், தென் கொரியா, சிங்கப்பூர், பிலிப்பைன்ஸ், மலேசியா மற்றும் ஜப்பான் உள்ளிட்ட பிற நாடுகளில் வெளியிடப்பட்டது. 2011 ஆம் ஆண்டு மே 6 மற்றும் 27 ஆகிய திகதிகளில் சீனா, எஸ்டோனியா, தாய்லாந்து, பிரேசில் தைவான் மற்றும் உருசியா ஆகிய நாடுகளில் வெளியிடப்பட்டது.
மூன்றாம் தலைமுறை ஐபாட் அறிமுகப்படுத்தப்பட்ட பின்னர், 32 மற்றும் 64 ஜிபி சாதனங்கள் வெளியிடுவது மார்ச் 7, 2012 அன்று நிறுத்தப்பட்டன. 16 ஜிபி வைஃபை மற்றும் 16 ஜிபி வைஃபை + 3 ஜி மாடல்கள் மார்ச் 18, 2014 அன்று நிறுத்தப்பட்டன.
புகார்கள்
சில ஐபாட் 2 பயனர்கள் iOS 8 ஐ இயக்கும் போது செயல்திறன் சிக்கல்களுக்காக புகாரளித்தனர். IOS 8.1.1 புதுப்பிப்பில் ஐபாட் 2 மற்றும் ஐபோன் 4 எஸ் ஆகியவற்றில் ஆப்பிள் செயல்திறனை மேம்படுத்தியது. இருப்பினும் இந்த 2 சாதனங்களும் அவற்றுக்கு பிறகு வெளிவந்த சாதனங்களைப் போல  வேகமாக இயங்கவில்லை.
வணிக வரவேற்பு
வெளியீட்டின் முதல் வார இறுதியில், ஒரு மில்லியனுக்கும் அதிகமாக இந்த சாதனங்கள் விற்கப்பட்டன. வெளியான முதல் இரண்டு வாரங்களில் சுமார் 12,000 ஐபாட்கள் ஏல தளமான ஈபேயில் விற்கப்பட்டன. ஐபோன் 4 எஸ் வெளியிடப்பட்டபோது ​​மூன்றாம் தலைமுறை ஐபாட் பற்றிய வதந்திகள் ஐபாட் 2 விற்பனையில் சரிவை ஏற்படுத்தின. 2011 ஆம் ஆண்டின் நான்காம் காலாண்டில் வெளியிடப்பட்ட அதிகாரப்பூர்வ புள்ளிவிவரங்களின் படி மூன்றாம் காலாண்டில் 11.4 மில்லியன் ஐபாட்கள் விற்கப்பட்டன.
சான்றுகள்
பகுப்பு:கைக் கணினிகள்
ஜார்ஜ் பிலிப்சு பாண்டு
ஜார்ஜ் பிலிப்சு பாண்டு (George Phillips Bond) (மே 20, 1825-பிப்ரவரி 17, 1865) ஓர் அமெரிக்க வானியலாளர் ஆவார். இவர் வில்லியம் கிரேன்ச் பாண்டின் மகனாவார். சில தகவல் வாயில்கள் இவர் 1826 இல் பிறந்ததாக்க் கூறுகின்றன.
இவர் முதலில் இயற்கையிலும் பறவைகளிலும் ஆர்வம் கொண்டிருந்தார். ஆனால் இவரது அண்ணன் வில்லியம் கிரேன்ச் பாண்டு (இளவல்) இறந்ததும் தந்தையைப் பின்பற்றி வானியலில் இட்டுபடவேண்டி நேர்ந்துள்ளது. இவர் தன் தந்தைக்குப் பின்னர் ஆர்வார்டு வான்கானகத்தின் இயக்குநரானார். இப்பதவியில் இவர் 1859 முதல் தன் இறப்பு வரை நீடித்தார். இவரது ஒன்றுவிட்ட உடன்பிறப்பாளர் எட்வார்டு சிங்கிள்டன் ஓல்டன் இலிக் வான்காணக முதல் இயக்குநராக விளங்கினார்.
இவர் வேகா எனும் விண்மீனின் முதல் ஒளிப்படத்தை 1850 இலும் மிசார் எனும் இரட்டை விண்மீனின் ஒளிப்படத்தை 1957 இலும் பிடித்தார்; ஒளிப்படத்தினால் விண்மீன்களின் தோற்றப்பொலிவை அளக்கலாம் எனப் பரிந்துரைத்தார்; பல வால்வெள்ளிகளைக் கண்டுபிடித்தார். அவற்றின் வட்டணைகளையும் கணக்கிட்டார். இவர் காரிக்கோளையும் ஓரியன் விண்மீன் வெடிப்பையும் ஆய்வு செய்தார். இவரும் இவரது தந்தையாரும் இணைந்து காரிக்கோள் நிலாவாகிய கைப்பெரானைக் கண்டுபிடித்தனர். கைப்பெரான் நிலாவை வில்லியம் இலாசலும் தனியாகக் கண்டுபிடித்துள்ளார். வானியல் பங்களிப்புகளைத் தவிர, இவர் நியூஆம்சயரின் வெண்மலைகளின் அளக்கைப்பணியிலும் ஈடுபட்டுள்ளார்.
இவர் என்புருக்கி நோயால் இறந்தார்.
மறைமலைநகர் தொடருந்து நிலையம்
மறைமலைநகர் - காமராஜர் தொடருந்து நிலையம் (Maraimalai Nagar Kamarajar Railway Stationநிலையக் குறியீடு:MMNK) இந்தியாவின், தமிழ்நாடு மாநிலத்திலுள்ள, சென்னை புறநகரில் அமைந்துள்ள ஒரு தொடருந்து நிலையமாகும். இந்த நிலையம், சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை–செங்கல்பட்டு வழித்தடத்தில் அமைந்துள்ளது. இது செங்கல்பட்டு மாவட்டத்தைச் சேர்ந்த தொடருந்து நிலையம் ஆகும்.
இது சென்னையின் புறநகர்ப் பகுதியான மறைமலைநகர் மற்றும் அதன் சுற்றுவட்டாரத்திற்கு சேவை செய்கிறது. இது சென்னைக் கடற்கரை சந்திப்பிலிருந்து 47 கி.மீ. தொலைவில் அமைந்துள்ளது மற்றும் மறைமலைநகரில் தேசிய நெடுஞ்சாலை - 45 இல் அமைந்துள்ளது. இது கடல் மட்டத்திலிருந்து 55 மீ உயரத்தில் உள்ளது.
வரலாறு
1965 ஆம் ஆண்டு சனவரி 9 ஆம் தேதி, தாம்பரம்–செங்கல்பட்டு வழித்தடம் மின்மயமாக்கப்பட்டபோது, இந்த நிலையத்தின் வழித்தடமும் மின்மயமாக்கப்பட்டது.
வெளி இணைப்புகள்
பகுப்பு:செங்கல்பட்டு மாவட்டத்திலுள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அலார்சைட்டு
அலார்சைட்டு (Alarsite) என்பது AlAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் அலுமினியமும் ஆர்சனேட்டும் கலந்த கனிமமாகக் கருதப்படுகிறது. இக்கனிமங்களின் உட்கூறுகளை அடிப்படையாகக் கொண்டே பெயர் வருவிக்கப்பட்டுள்ளது. நொறுங்கக் கூடியதாகவும் நிறைவுறா படிக முகப்பும் கொண்ட மணிகளாக முக்கோணச் சீர்மையில் அலார்சைட்டு தோன்றுகிறது. 5 முதல் 5.5 என்ற மோவின் கடினத்தன்மை மதிப்பும் 3.32 என்ற ஒப்படர்த்தியும் கொண்டதாக இக்கனிமம் உள்ளது.நிறமற்றும் வெளிர் மஞ்சள் சாயலும் கொண்டு பகுதியாக ஒளி உமிழக்கூடிய பண்பைக் கொண்டுள்ளது. கண்ணாடி போன்ற பளபளப்பு கொண்ட இக்கனிமம் ஓரச்சு (+) உடன் ஒளிவிலகல் குறிப்பெண் nω = 1.596 மற்றும் nε = 1.608 அளவுகளை பெற்றுள்ளது.
உருசியாவின் தூரக்கிழக்கு பிரதேசம், கம்சாத்கா பிரதேசம், டோல்பாச்சிக் எரிமலையில் உள்ள நீராவித் துளைகள் போன்ற இடங்களில் காணப்பட்டதாகத் தெரிவிக்கப்படுகிறது .பெதோட்டோவைட்டு, கிளியுசெவ்சிகைட்டு, லாமெரைட்டு, நபோகோயிட், அட்லாசோவைட்டு, லேங்பெய்னைட்டு, ஏமடைட்டு மற்றும் டெனோரைட்டு போன்ற கனிமங்களுடன் கலந்தும் அலார்சைட்டு காணப்படுகிறது.
மேற்கோள்கள்
பகுப்பு:ஆர்சனேட்டு கனிமங்கள் பகுப்பு:அலுமினியம் கனிமங்கள் பகுப்பு:முக்கோணவமைப்புக் கனிமங்கள் பகுப்பு:உருசியாவின் நிலவியல்
சவுரவ் வேர்மா
சவுரவ் வேர்மா (Saurabh Verma , பிறப்பு: நவம்பர் 4 1981), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு இருபது20 போட்டியில் கலந்து கொண்டுள்ளார். 2010 ல், அமெரிக்க அணியின் இருபது20 துடுப்பாட்டப் போட்டியில் பங்குகொண்டார்.
வெளி இணைப்பு
சவுரவ் வேர்மா - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
பகுப்பு:அமெரிக்கத் துடுப்பாட்டக்காரர்கள் பகுப்பு:1981 பிறப்புகள் பகுப்பு:1982 பிறப்புகள் பகுப்பு:வாழும் நபர்கள்
முத்தி
முத்தி என்பது வீடுபேறு. சிப்பிக்குள் விழுந்த நீர் இறுகி முத்தாவது போல உடலுக்குள் விழுந்த உயிர் முத்தாகி ஒளிர்வது முத்தி. சமய நூல்கள் இதனைத்தான் இறைவனடி சேர்தல் எனக் குறிப்பிடுகின்றன.
முத்தி பெற வழிகள்
நான்கு வழிகளில் முத்தி பெறலாம் எனச் சைவநெறி குறிப்பிடுகிறது. வழிகளை 'மார்க்கம்' என்பர். இந்த 4 வழிகளுக்கு வடசொற்களால் பெயர்கள் இடப்பட்டுள்ளன. அவை சரியை, கிரியை, யோகம், ஞானம் என்பன. தமிழில் இவற்றை ஒழுக்கம், செயல், தவம், மெய்யுணர்தல் எனலாம்.
சரியை
சிவதருமோத்தரம், சைவசமயநெறி, வாயுசங்கிரதை, மச்சபுராணம், பிரமோத்தர காண்டம், உபதேச காண்டம் முதலான நூல்கள் சரியை வழியைக் கூறுவன.
கிரியை
கிரியை என்பது செயல். விருந்தோம்பல், இனியவை கூறல், புறங்கூறாமை, பயனில சொல்லாமை, தீவினை அச்சம், பிறனில் விழையாமை முதலான நற்செயல்களால் முத்தி அடைவது கிரியை கூறும் வழி.
தத்துவப் பிரகாசம் கிரியை வழியைக் கூறும் நூல்.